Maurice Chevalier
Store norske leksikon,Kunst og estetikk,Film, TV og teater,Film og TV,Europeisk film og TV,Europeiske filmskuespillere
Maurice Chevalier var en fransk filmskuespiller og revyskuespiller. Han var kjent som revyartist i hjemlandet fra 1920-tallet, og som en populær filmskuespiller innen amerikansk film fra 1930-tallet. I 1958 ble han hedret med en æres-Oscar, og i 1962 med Cecil B. DeMille-prisen under Golden Globe-utdelingen.
Debut på scene og lerret Chevalier startet som varietésanger og ble berømt i Mistinguetts Paris-revyer i 1920-årene. Chevalier filmdebuterte allerede i 1908, men det var først etter at han kom til Hollywood i 1929 at han ble et filmidol, med hovedroller i filmer som The Love Parade (Prinsgemalen, 1929; Oscar-nominasjon), The Big Pond (1930; Oscar-nominasjon), The Smiling Lieutenant (1932) og The Merry Widow (1934). Han reiste imidlertid tilbake til Frankrike og scenen. To av sangene fra The Big Pond ble slagere i USA. Fra 1940-tallet Etter 1945 spilte han karakterroller i film, blant annet i Le Silence est d'or (Taushet er gull, 1945), Love in the Afternoon (1956), Gigi (1958), Can-Can (1959) og Fanny (1961).Selvbiografien Ma Route et mes Chansons ble utgitt i fire bind i perioden 1946–1950 (norsk oversettelse: Mitt liv, 1971). Les mer i Store norske leksikon film i Frankrike revy Hollywood